P6_TA(2006)0319
Ανάπτυξη και μετανάστευση
Ψήφισμα του Ευρωπαϊκού Κοινοβουλίου σχετικά με την ανάπτυξη και τη μετανάστευση (2005/2244(INI))
Το Ευρωπαϊκό Κοινοβούλιο,
—έχοντας υπόψη την ανακοίνωση της Επιτροπής στο Συμβούλιο, στο Ευρωπαϊκό Κοινοβούλιο, στην Ευρωπαϊκή
Οικονομική και Κοινωνική Επιτροπή και στην Επιτροπή των Περιφερειών με τίτλο «Η σχέση μετανάστευσης-
ανάπτυξης: ορισμένες συγκεκριμένες κατευθύνσεις» (COM(2005)0390),
—έχοντας υπόψη την πρόταση οδηγίας του Ευρωπαϊκού Κοινοβουλίου και του Συμβουλίου σχετικά με τους
κοινούς κανόνες και τις διαδικασίες για την επιστροφή των παρανόμως διαμενόντων υπηκόων τρίτων χωρών
(COM(2005)0391),
—έχοντας υπόψη τις ανακοινώσεις της Επιτροπής προς το Συμβούλιο και το Ευρωπαϊκό Κοινοβούλιο με τίτλο
«Μέτρα προτεραιότητας για την αντιμετώπιση των προκλήσεων της μετανάστευσης: πρώτος απολογισμός μετά
τοHampton Court» (COM(2005)0621), «Στρατηγική δράσης της ΕΕ όσον αφορά την κρίση ανθρωπίνων
πόρων στον τομέα της υγείας στις αναπτυσσόμενες χώρες» (COM(2005)0642) και«Θεματικό πρόγραμμα για
τη συνεργασία με τρίτες χώρες στους τομείς της μετανάστευσης και του ασύλου» (COM(2006)0026),
—έχοντας υπόψη το σημείο IVτων συμπερασμάτων της Προεδρίας του Ευρωπαϊκού Συμβουλίου στις Βρυξέλλες
της15ης και 16ης Δεκεμβρίου 2005, με τίτλο «Παγκόσμια προσέγγιση της μετανάστευσης»,
—έχοντας υπόψη τα ψηφίσματα A/RES/58/208, A/RES/59/241 καιA/RES/60/205 της Γενικής Συνέλευσης
των Ηνωμένων Εθνών, που προβλέπουν τη διεξαγωγή διαλόγου σε υψηλό επίπεδο κατά την 61η σύνοδό της
του2006 σχετικά με το ζήτημα των διεθνών μεταναστεύσεων και της ανάπτυξης,
—έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της
Καραϊβικής και του Ειρηνικού (ΑΚΕ), αφενός, και της Ευρωπαϊκής Κοινότητας και των κρατών μελών αυτής,
αφετέρου, που υπογράφηκε στο Κοτονού στις 23Ιουνίου 2000 (συμφωνία του Κοτονού) (1)και τροποποιή-
θηκε στο Λουξεμβούργο στις 25Ιουνίου 2005 (2),ιδίως το άρθρο 13αυτής σχετικά με τη μετανάστευση,
—έχοντας υπόψη τη διακήρυξη και το σχέδιο δράσης των Βρυξελλών σχετικά με τα ζητήματα ασύλου, μετανά-
στευσης και κινητικότητας που εγκρίθηκαν στις 13Απριλίου 2006 κατά την πρώτη συνεδρίαση των Υπουργών
των χωρών ΑΚΕ που είναι αρμόδιοι για ζητήματα ασύλου, μετανάστευσης και κινητικότητας,
—έχοντας υπόψη την Σύμβαση των Ηνωμένων Εθνών για την καταπολέμηση του Διεθνούς Οργανωμένου
Εγκλήματος και τα πρωτόκολλά της,
—έχοντας υπόψη την απόφαση αριθ. 4/2005 του Συμβουλίου Υπουργών ΑΚΕ-ΕΚ, της13ης Απριλίου 2005,
σχετικά με τη χρησιμοποίηση του αποθεματικού της πίστωσης του ένατου Ευρωπαϊκού Ταμείου Ανάπτυξηςπου προορίζεται για τη μακροπρόθεσμη ανάπτυξη (
3),
—έχοντας υπόψη την έκθεση του Γενικού Γραμματέα των Ηνωμένων Εθνών με τίτλο «Étude mondiale sur le rôle
des femmes dans le développement, 2004: les femmes et la migration internationale» [Παγκόσμια μελέτη
για τον ρόλο των γυναικών στην ανάπτυξη, 2004: οι γυναίκες και η διεθνής μετανάστευση], A/59/287/Add.1,
—έχοντας υπόψη την έκθεση της Παγκόσμιας Τράπεζας με τίτλο «Global Economic Prospects 2006: Economic
Implications of Remittances and Migration» [Παγκόσμιες οικονομικές προοπτικές 2006: οικονομικές
επιπτώσεις των εμβασμάτων και μετανάστευση] (4),
—έχοντας υπόψη την έκθεση του Οκτωβρίου του 2005 της Παγκόσμιας Επιτροπής για τη Διεθνή Μετανάστευση
με τίτλο «Les migrations dans un monde interconnecté: nouvelles perspectives d'action» [Η μετανάστευση
σε έναν αλληλοσυνδεόμενο κόσμο: νέες προοπτικές δράσης] (5),
—έχοντας υπόψη τον Χάρτη των Θεμελιωδών Δικαιωμάτων της Ευρωπαϊκής Ένωσης, ιδίως τα άρθρα 18, 19 και
21αυτού,13.12.2006 C 303 E/852 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL
(1)ΕΕL 317 της15.12.2000, σ. 3.
(2)ΕΕL 287 της28.10.2005, σ. 4.
(3)ΕΕL 164 της24.6.2005, σ. 46.
(4) http://www.worldbank.org/globaloutlook.
(5) www.gcim.org, Οκτώβριος 2005.
—έχοντας υπόψη τις δεσμεύσεις που τα κράτη μέλη ανέλαβαν το 2005, ιδίως όσες προβλέπουν:
—ότι η Ευρωπαϊκή Ένωση και τα κράτη μέλη της θα επιτύχουν έως το 2015 τον στόχο που έχει ορίσει ο
Οργανισμός των Ηνωμένων Εθνών για διάθεση του 0,7 % του ακαθάριστου εθνικού προϊόντος τους σε
αναπτυξιακή βοήθεια, εξέλιξη για την οποία θα απαιτηθεί η αύξηση της κοινοτικής συμβολής στους
αναπτυξιακούς στόχους της χιλιετίας (ΑΣΧ) από 33δισεκατομμύρια ευρώ το 2003 σε περισσότερα από
84δισεκατομμύρια ευρώ το 2015 (συμπεράσματα της Προεδρίας του Ευρωπαϊκού Συμβουλίου, το οποίο
συνήλθε στις Βρυξέλλες την 16η και 17η Ιουνίου 2005),
—ότι η Ευρωπαϊκή Ένωση και οι άλλοι χρηματοδότες θα διπλασιάσουν τη βοήθειά τους προς την Αφρική,
γεγονός που θα της απέφερε επίσημη αναπτυξιακή βοήθεια (ΕΑΒ) ύψους 25δισεκατομμυρίων δολαρίων
ΗΠΑ το 2010 (1) (ανακοινωθέν που εκδόθηκε στις 8Ιουλίου 2005 από την G8στοGleneagles),
—έχοντας υπόψη τη σύσταση αριθ. 151 της ΔΟΕ για τους διακινούμενους εργαζομένους,
—έχοντας υπόψη την κοινή δήλωση του Συμβουλίου και των αντιπροσώπων των κυβερνήσεων των κρατών μελών
συνερχομένων στα πλαίσια του Συμβουλίου, του Ευρωπαϊκού Κοινοβουλίου και της Επιτροπής σχετικά με την
αναπτυξιακή πολιτική της Ευρωπαϊκής Ένωσης με τίτλο «Η ευρωπαϊκή κοινή αντίληψη» (2),της
20ής Δεκεμβρίου 2005, που ορίζει το γενικό πλαίσιο δράσης της Κοινότητας σε σχέση με την ανάπτυξη,
—έχοντας υπόψη την από 12Μαΐου 2006 Διακήρυξη της Βιέννης που εγκρίθηκε στο πλαίσιο της Δ' Διάσκεψης
Κορυφής Ευρωπαϊκής Ένωσης-Λατινικής Αμερικής,
—έχοντας υπόψη τα ψηφίσματά του, της17ης Νοεμβρίου 2005, σχετικά με την αναπτυξιακή στρατηγική για
την Αφρική (3),της15ης Νοεμβρίου 2005 σχετικά με την κοινωνική διάσταση της παγκοσμιοποίησης (4),της
26ης Οκτωβρίου 2005 σχετικά με την κοινοτική προσέγγιση της διαχείρισης της οικονομικής μετανά-
στευσης (5),της9ης Ιουνίου 2005 σχετικά με τις σχέσεις μεταξύ νόμιμης και παράνομης μετανάστευσης και
την ένταξη των μεταναστών (6)και της 12ης Απριλίου 2005 για τον ρόλο της Ευρωπαϊκής Ένωσης στην
επίτευξη των αναπτυξιακών στόχων της χιλιετίας (ΑΣΧ) (7),
—έχοντας υπόψη τον κανονισμό (ΕΚ) αριθ. 2836/98 του Συμβουλίου της 22ας Δεκεμβρίου 1998 για την
ένταξη των θεμάτων φύλου στη συνεργασία για την ανάπτυξη (8),
—έχοντας υπόψη το άρθρο 45του Κανονισμού του,
—έχοντας υπόψη την έκθεση της Επιτροπής Ανάπτυξης και τις γνωμοδοτήσεις της Επιτροπής Εξωτερικών
Υποθέσεων, της Επιτροπής Απασχόλησης και Κοινωνικών Υποθέσεων, της Επιτροπής Πολιτικών Ελευθεριών,
Δικαιοσύνης και Εσωτερικών Υποθέσεων και της Επιτροπής Δικαιωμάτων των Γυναικών και Ισότητας των Φύλων
(A6-0210/2006),
A. λαμβάνοντας υπόψη ότι το 40 % των175 εκατομμυρίων μεταναστών (οι οποίοι αντιπροσωπεύουν το 3 %
του παγκόσμιου πληθυσμού) ζουν στις αναπτυσσόμενες χώρες,
Β. λαμβάνοντας υπόψη ότι η μετανάστευση δεν αποτελεί καινούριο φαινόμενο, αλλά ότι η έκτασή της σε ένα
πλαίσιο παγκοσμιοποίησης και η ευαισθητοποίηση του συνόλου των διεθνών παραγόντων την καθιστούν στοεξής σημαντικό πολιτικό ζήτημα για τη διεθνή κοινότητα,
Γ. λαμβάνοντας υπόψη ότι η μετανάστευση δεν είναι καινούριο φαινόμενο και ότι, από τη δεκαετία του 1980,
έχει αυξηθεί σημαντικά χωρίς ωστόσο να αποτελεί αντικείμενο κοινής και ολοκληρωμένης αντιμετώπισης σε
επίπεδο Ευρωπαϊκής Ένωσης,
Δ. λαμβάνοντας υπόψη ότι η Ευρωπαϊκή Ένωση υποδέχεται μετανάστες από όλες σχεδόν τις αναπτυσσόμενες
χώρες, ότι ένας μεγάλος αριθμός μεταναστών προέρχονται επομένως από την Ασία, την Αφρική και τη
Λατινική Αμερική και ότι είναι μάλλον απίθανο η έκταση του φαινομένου αυτού να περιοριστεί τα επόμεναέτη,13.12.2006 C 303 E/853 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL
(1)Σε σχέση με τα επίπεδα του 2004, το ποσό αυτό αντιστοιχεί σε διπλασιασμό αυτής βοήθειας.
(2) EE C 46 της24.2.2006, σ. 1.
(3)Κείμενα που εγκρίθηκαν την ημερομηνία αυτή, P6_TA(2005)0445.
(4)Κείμενα που εγκρίθηκαν την ημερομηνία αυτή, P6_TA(2005)0427.
(5)Κείμενα που εγκρίθηκαν την ημερομηνία αυτή, P6_TA(2005)0408.
(6)ΕΕC 124 Ε της 25.5.2006, σ. 535.
(7)ΕΕC 33 E της9.2.2006, σ. 311.
(8)ΕΕL 354 της30.12.1998, σ. 5.
Ε. λαμβάνοντας υπόψη ότι η κινητοποίηση της διεθνούς κοινότητας καθυστερεί να αποδώσει εμπράκτως κοινές
δράσεις μεγάλης εμβέλειας,
ΣΤ. λαμβάνοντας υπόψη ότι το ζήτημα της διεθνούς μετανάστευσης απαιτεί συνολική αντιμετώπιση εκ μέρους
της διεθνούς κοινότητας και ότι η Ευρωπαϊκή Ένωση δεν έχει παράσχει μέχρι στιγμής συνολική αντιμετώπισησε πολιτικό επίπεδο και δεν έχει εφοδιαστεί με τα κατάλληλα εργαλεία για την αντιμετώπιση αυτού του
σύνθετου ζητήματος,
Ζ. λαμβάνοντας υπόψη ότι η έλλειψη κοινής πολιτικής στο θέμα της ρύθμισης των μεταναστευτικών ροών
επιτρέπει στα κράτη μέλη να λαμβάνουν μονομερείς αποφάσεις που δυσχεραίνουν την υιοθέτηση συνεκτικήςκοινοτικής θέσης,
Η. λαμβάνοντας υπόψη ότι η απάντηση στο φαινόμενο της μετανάστευσης πρέπει να είναι το αποτέλεσμα της
ευρύτερης δυνατής συναίνεσης στους κόλπους της Ευρωπαϊκής Ένωσης,
Θ. λαμβάνοντας υπόψη τον διάλογο υψηλού επιπέδου (ΔΥΕ) σχετικά με τη διεθνή μετανάστευση και την
ανάπτυξη που θα διεξαχθεί κατά τη Γενική Συνέλευση των Ηνωμένων Εθνών στις 14και15Σεπτεμβρίου
2006,
Ι. λαμβάνοντας υπόψη ότι ο Οργανισμός Αφρικανικής Ένωσης κατέστησε τη μετανάστευση βασικό θέμα της
δράσης της υπό την αιγίδα του προέδρου της Επιτροπής της Αφρικανικής Ένωσης, κ. Alpha Oumar
Konaré,
ΙΑ. λαμβάνοντας υπόψη ότι η ποικιλία των κινήτρων, και επομένως των κατηγοριών, των μεταναστών, αποτελεί
εμπόδιο για την εφαρμογή συνεκτικών και συνολικών πολιτικών με στόχο την αξιοποίηση των μεταναστώνως μοχλού ανάπτυξης,
ΙΒ. λαμβάνοντας υπόψη ότι οι βασικές παγκόσμιες εστίες μετανάστευσης είναι η Ασία και η Λατινική Αμερική,
αλλά ότι η Αφρική διακρίνεται λόγω της έκτασης των αρνητικών συνεπειών των μεταναστευτικώνφαινομένων,
ΙΓ. λαμβάνοντας υπόψη ότι οι χώρες υποδοχής του Βορρά αποτελούν το αντικείμενο των περισσότερων αναλύ-
σεων, ενώ το 60 % των μεταναστών δεν εγκαταλείπουν το νότιο ημισφαίριο,
ΙΔ. λαμβάνοντας υπόψη τη δέσμευση υπέρ της προώθησης του παγκοσμίου διαλόγου και υπέρ της ενίσχυσης
της συνεργασίας επί μεταναστευτικών θεμάτων μεταξύ Ευρωπαϊκής Ένωσης και Λατινικής Αμερικής, που
ανελήφθη με τη Διακήρυξη της Βιέννης,
ΙΕ. λαμβάνοντας υπόψη ότι η αύξηση της επίσημης αναπτυξιακής βοήθειας δεν μπορεί από μόνη της να αποτε-
λέσει επαρκή απάντηση στο ζήτημα της σχέσης μεταξύ μετανάστευσης και ανάπτυξης, αλλά ότι έχει σημασία
να αναπτυχθούν επίσης ειδικά και καινοτόμα εργαλεία προκειμένου να αναγνωριστεί και να προωθηθεί ορόλος των μεταναστών στην καταπολέμηση της φτώχειας και στην ενίσχυση της ανάπτυξης,
ΙΣΤ. λαμβάνοντας υπόψη ότι η αναζήτηση απάντησης στο εν λόγω φαινόμενο πρέπει να αποτελέσει αναπόσπαστο
τμήμα των εθνικών και διεθνών στρατηγικών για την καταπολέμηση της φτώχειας, προκειμένου να επιτευ-
χθούν οι ΑΣΧ,
ΙΖ. λαμβάνοντας υπόψη ότι πρέπει να αναγνωριστεί και να υποστηριχθεί το δικαίωμα των χωρών του Νότου να
εφαρμόζουν αυτόνομη μεταναστευτική πολιτική,
ΙΗ. λαμβάνοντας υπόψη ότι στις χώρες του Νότου, η μετανάστευση είναι συνώνυμη με την αποδημία των
ατόμων με τη μεγαλύτερη μόρφωση ή το εντονότερο επιχειρηματικό πνεύμα και ότι «η διαρροή εγκεφάλων»
διακυβεύει την παροχή και την ποιότητα διάφορων βασικών υπηρεσιών, κυρίως στους τομείς της υγείας και
της εκπαίδευσης,
ΙΘ. λαμβάνοντας υπόψη ότι η «διαρροή εγκεφάλων» ενθαρρύνεται από τις πολιτικές επιλεκτικής υποδοχής μετα-
ναστών που εφαρμόζουν οι χώρες του Βορρά, τη λεγόμενη «επιλεγμένη μετανάστευση», γεγονός που επιδει-
νώνει το φαινόμενο της απώλειας ατόμων με υψηλά προσόντα που πλήττει πολλές χώρες του Νότου,
Κ. λαμβάνοντας υπόψη ότι, σύμφωνα με τον Πρόεδρο της Επιτροπής της Αφρικανικής Ένωσης, κ. Alpha
Oumar Konaré, αυτές οι πολιτικές ισοδυναμούν με «άρνηση του δικαιώματος ανάπτυξης της Αφρικής»,
ΚΑ. λαμβάνοντας υπόψη ότι η «κυκλική» μετανάστευση, που επιτρέπει τα ταξίδια μετ' επιστροφής μεταξύ της
χώρας υποδοχής και της χώρας προέλευσης, προσφέρει μεγάλες δυνατότητες για την ανάπτυξη των χωρών
υποδοχής και προέλευσης,13.12.2006 C 303 E/854 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL
ΚΒ. λαμβάνοντας υπόψη ότι η κοινή ανάπτυξη, που νοείται ως η αξιοποίηση των δυνατοτήτων που αντιπροσω-
πεύουν οι κοινότητες των μεταναστών που είναι εγκατεστημένες στις ανεπτυγμένες χώρες προς όφελος της
ανάπτυξης των χωρών προέλευσής τους, έχει στόχο να μετατρέψει τη μετανάστευση σε μοχλό ανάπτυξης και
αλληλοβοήθειας μεταξύ των λαών,
ΚΓ. λαμβάνοντας υπόψη ότι οι αποστολές εμβασμάτων των μεταναστών προς τις χώρες προέλευσής τους αποτε-
λούν σημαντική ευκαιρία ανάπτυξης και ότι το ύψος αυτών των εμβασμάτων υπερβαίνει κατά πολύ την
επίσημη αναπτυξιακή βοήθεια σε παγκόσμια κλίμακα και ότι στις περισσότερες περιπτώσεις το οικονομικόκαι τραπεζικό κόστος αυτών των εμβασμάτων είναι εξαιρετικά υψηλό, επειδή αυτές οι μεταφορές χρημάτων
γίνονται μερικές φορές χωρίς διαφάνεια· υπογραμμίζοντας ωστόσο ότι αυτά τα εμβάσματα εξυπηρετούν κατάπρώτον τις καταναλωτικές ανάγκες των οικογενειών και ότι μόνο ένα μικρό μέρος αυτών χρηματοδοτεί επεν-
δύσεις και την ανάπτυξη,
ΚΔ. λαμβάνοντας υπόψη, ωστόσο, ότι αυτά τα εμβάσματα δεν μπορούν να θεωρηθούν ότι θα αντικαταστήσουν ή
θα δικαιολογήσουν τη μείωση της επίσημης αναπτυξιακής βοήθειας,
ΚΕ. λαμβάνοντας υπόψη ότι το 2005 υπήρχαν περίπου 9,2εκατομμύρια πρόσφυγες παγκοσμίως και 25εκατομ-
μύρια «άτομα εκτοπισμένα στο εσωτερικό της πατρίδας τους» (εκ των οποίων το 50 % στην Αφρική), που
δεν απολαύουν καμιάς προστασίας σε διεθνές επίπεδο, καθιερώνοντας μια απαράδεκτη ιεράρχηση κατηγο-
ριών θυμάτων,
ΚΣΤ. λαμβάνοντας υπόψη την αύξηση του αριθμού των προσφύγων και των εκτοπισμένων για «οικολογικούς
λόγους», των οποίων ο αριθμός θα μπορούσε να ανέλθει, σύμφωνα με την Ύπατη Αρμοστεία των Ηνωμένων
Εθνών για τους πρόσφυγες (HCR), στα50εκατομμύρια σε μερικά έτη,
ΚΖ. λαμβάνοντας υπόψη ότι η κοινωνική ένταξη των μεταναστών είναι αμφίδρομη διαδικασία, που βασίζεται στα
αμοιβαία δικαιώματα και τις αντίστοιχες υποχρεώσεις των νομίμων μεταναστών και της κοινωνίας υποδοχής,με σκοπό τη διασφάλιση της δυνατότητας συμμετοχής των μεταναστών στη συγκεκριμένη κοινωνία,
ΚΗ. λαμβάνοντας υπόψη ότι οι μετανάστες, θύματα δουλεμπορίου, διακρίσεων και κοινωνικής ανασφάλειας,
παραμένουν μια ομάδα που δεν προστατεύεται επαρκώς σε παγκόσμιο επίπεδο από τη διεθνή κοινότητα καιαπό ορισμένες εθνικές νομοθεσίες,
ΚΘ. λαμβάνοντας υπόψη ότι η Διεθνής Σύμβαση για την Προστασία των Δικαιωμάτων όλων των εργαζομένων
μεταναστών δεν έχει επικυρωθεί από κανένα κράτος μέλος,
Λ. λαμβάνοντας υπόψη ότι η Ευρωπαϊκή Ένωση έχει διαθέσει στον στόχο της κοινωνικής ένταξης μόλις
15εκατομμύρια ευρώ από το 1999, ήτοι 0,5ευρώ ανά μετανάστη,
ΛΑ. λαμβάνοντας υπόψη ότι ο αγώνας κατά του δουλεμπορίου που σχετίζεται με τη μετανάστευση και ο αγώνας
κατά της σωματεμπορίας και της σεξουαλικής εκμετάλλευσης των γυναικών και των παιδιών πρέπει νααναγορευθούν σε προτεραιότητες της Ευρωπαϊκής Ένωσης,
ΛΒ. λαμβάνοντας υπόψη ότι το 51 % των μεταναστών στον ανεπτυγμένο κόσμο και το 46 % των μεταναστών
στις αναπτυσσόμενες χώρες είναι γυναίκες (
1)· εκτιμώντας ότι οι πληροφορίες που δημοσιεύονται σχετικά με
τους κινδύνους που εγκυμονεί η λαθρομετανάστευση είναι ανεπαρκείς, και γνωρίζοντας ότι οι μετανάστριες
είναι περισσότερο εκτεθειμένες στη σεξουαλική εκμετάλλευση, στη βία, στις διακρίσεις και στην εκμετάλ-
λευση στον χώρο εργασίας· λαμβάνοντας υπόψη ότι, εντέλει, οι πολιτικές μετανάστευσης δεν λαμβάνουν
υπόψη τον ειδικό ρόλο των γυναικών,
ΛΓ. λαμβάνοντας υπόψη ότι η μετανάστευση μπορεί να βοηθήσει τις γυναίκες να βελτιώσουν τη ζωή τους, να
αυξήσουν την αυτονομία τους, να βοηθήσουν όσες έχουν περιθωριοποιηθεί, και να ξεφύγουν από καταπιε-
στικές κοινωνικές σχέσεις,
ΛΔ. λαμβάνοντας υπόψη, εντούτοις, ότι οι γυναίκες αναγκάζονται συχνά να μεταναστεύσουν εξαιτίας προβλη-
μάτων όπως ο καταναγκαστικός γάμος, η φτώχεια ή οι ένοπλες συρράξεις κλπ.,
ΛΕ. λαμβάνοντας υπόψη ότι οι μετανάστριες είναι πιο εκτεθειμένες στη σεξουαλική εκμετάλλευση, στις
διακρίσεις, στην εκμετάλλευση στον εργασιακό χώρο και στη μη αξιοποίηση του πνευματικού δυναμικού
τους («brain waste»), στη βία και στους κινδύνους για την υγεία, καθώς και στην κοινωνική απομόνωση και
τη σωματεμπορία,
ΛΣΤ. λαμβάνοντας υπόψη ότι σημαντικός αριθμός μεταναστριών διαμένει στην Ευρωπαϊκή Ένωση χωρίς νόμιμα
έγγραφα, γεγονός που επιτείνει τους κινδύνους εκμετάλλευσης στον χώρο εργασίας καθώς και σεξουαλικής
εκμετάλλευσης και βίας, στους οποίους είναι εκτεθειμένες,13.12.2006 C 303 E/855 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL
(1) OIT: Preventing discrimination, exploitation and abuse of women migrant workers: an information guide —booklet 1:
whz the focus on women international workers, Genève, 2003, OIT, p. 9.
1. εκφράζει την πεποίθηση ότι η Ευρωπαϊκή Ένωση πρέπει να αναλάβει μείζονα ρόλο, ώστε η μετανάστευση να
καταστεί μοχλός ανάπτυξης·
2. υπογραμμίζει ότι η Ένωση πρέπει να δώσει μια συνολική πολιτική απάντηση, περιφερειακού χαρακτήρα,
δίνοντας ιδιαίτερη προσοχή στην Αφρική και στη μετανάστευση Νότου-Νότου, στο ζήτημα της σχέσης μεταξύ
ανάπτυξης και μετανάστευσης· ζητεί την τοποθέτηση του ζητήματος της μετανάστευσης στην κορυφή του
προγράμματος δράσης και του πολιτικού διαλόγου μεταξύ της Ευρωπαϊκής Ένωσης και των διαφορετικών
περιοχών με τις οποίες διατηρεί σχέσεις, και στηρίζει τη διοργάνωση μιας συνόδου κορυφής Ευρώπης-Αφρικής για
την εξεύρεση κοινής πολιτικής λύσης·
3. θεωρεί ότι η ευρωπαϊκή μεταναστευτική και αναπτυξιακή πολιτική πρέπει πρώτα απ' όλα να είναι θεμελιωμένη
στις βασικές αρχές της αλληλεγγύης με τις τρίτες χώρες και της από κοινού ανάπτυξης, ώστε να αντιμετωπιστούν
τα βαθύτερα αίτια της μετανάστευσης, και ειδικότερα να επιτευχθεί η εξάλειψη της φτώχειας·
4. επαναλαμβάνει την προσήλωσή του σε μια αντίληψη περί της κινητικότητας των ανθρώπων ως δικαιώματος,
μη δυνάμενης επομένως να νοηθεί στο πλαίσιο μιας μερκαντιλιστικής λογικής· τονίζει ότι οποιαδήποτε πολιτική σε
αυτό τον τομέα οφείλει να επιδιώκει την προαγωγή της κινητικότητας ως ελεύθερης και όχι ως καταναγκαστικήςεπιλογής·
5. υπογραμμίζει ότι η ικανοποιητική λύση του φαινομένου της μετανάστευσης σε ευρωπαϊκό επίπεδο μπορεί να
επιτευχθεί μόνον με την εφαρμογή κοινής στρατηγικής που θα καθορίζει σαφώς τους στόχους της, καθώς και τους
μηχανισμούς που θα έχουν στη διάθεσή τους τα κράτη μέλη προκειμένου να μπορέσουν να αντιμετωπίσουν το ενλόγω φαινόμενο από κοινού και σε πνεύμα αλληλεγγύης·
6. υπενθυμίζει ότι η καταπολέμηση της εκμετάλλευσης και της σωματεμπορίας συνιστά υποχρέωση όλων των
κρατών μελών· υπενθυμίζει την ύπαρξη πολυμερών πράξεων, όπως η Σύμβαση των Ηνωμένων Εθνών για την κατα-
πολέμηση του Διεθνούς Οργανωμένου Εγκλήματος και τα αντίστοιχα πρωτόκολλά της, που αποτελούν αποτελε-
σματικούς μηχανισμούς για την καταπολέμηση της σωματεμπορίας και της εκμετάλλευσης των μεταναστών και τηνπροάσπιση των θεμελιωδών τους δικαιωμάτων, καθώς και για την δικαστική δίωξη αυτών που επιδίδονται στις
εγκληματικές αυτές πράξεις· ζητεί από τα κράτη μέλη που δεν έχουν ακόμη κυρώσει ή δεν έχουν προσχωρήσειστην σύμβαση αυτή, να το πράξουν το συντομότερο·
7. ενθαρρύνει την ενσωμάτωση του θέματος της μετανάστευσης στις εξωτερικές πολιτικές της ΕΕ, ακολουθώντας
το παράδειγμα της διαδικασίας της Βαρκελώνης·
8. επιδοκιμάζει την πρόταση του Συμβουλίου να πραγματοποιηθεί το 2006 μια Ευρωμεσογειακή υπουργική
διάσκεψη για τη μετανάστευση· στηρίζει επίσης την Ευρω-Αφρικανική Διάσκεψη Κορυφής για τη μετανάστευσηπου θα πραγματοποιηθεί στο Ραμπάτ τον Ιούλιο 2006, προκειμένου να συζητηθεί το θέμα της μετανάστευσης από
το Μαγκρέμπ και την Υποσαχάρια Αφρική προς την Ευρώπη·
9. επικροτεί τη λήψη οιωνδήποτε περαιτέρω μέτρων για τη βελτίωση της μεταναστευτικής πολιτικής και
υπογραμμίζει την ανάγκη για μια ολοκληρωμένη προσέγγιση, η οποία θα περιλαμβάνει σαφή αντίληψη περί των
σημαντικότερων ενεργειών που θα πρέπει να γίνουν στο πλαίσιο της μεταναστευτικής πολιτικής, αντί να στηρίζει
τη λήψη αποσπασματικών μέτρων για την ανάπτυξη της πολιτικής αυτής·
10. συνιστά να λάβει το Συμβούλιο τα δέοντα μέτρα για να διασφαλίσει σε κάθε κράτος μέλος βελτιωμένη
συνεργασία και καλύτερο συντονισμό μεταξύ των διαφόρων αρμοδίων για τη μετανάστευση και την ανάπτυξηυπηρεσιών·
11. υπογραμμίζει ότι η αύξηση της αναπτυξιακής βοήθειας αποτελεί απαραίτητη, αλλά όχι ικανή προϋπόθεση
για να καταστεί η μετανάστευση μοχλός ανάπτυξης· ζητεί από την Ευρωπαϊκή Ένωση και τα κράτη μέλη να τηρή-σουν τις πολιτικές δεσμεύσεις που ανέλαβαν το 2005·
12. συνιστά η μετανάστευση και ο αντίκτυπός της να ληφθούν υπόψη στην ανάπτυξη με διατομεακό τρόπο στο
σύνολο των σχεδίων και των δράσεων που αποσκοπούν στην επίτευξη των ΑΣΧ· υπενθυμίζει ότι, για να είναι
καρποφόρα, μια συνολική στρατηγική απαιτεί κατάλληλο νομικό πλαίσιο τόσο σε επίπεδο Ευρωπαϊκής Ένωσης,
όσο και σε επίπεδο χωρών προέλευσης·
13. υπογραμμίζει ότι το φαινόμενο της μετανάστευσης πρέπει να ενσωματωθεί καλύτερα στις αναπτυξιακές πολι-
τικές και στα αναπτυξιακά σχέδια και προτείνει, σε εθνικό επίπεδο, η μετανάστευση να αποτελέσει μέρος των στρα-
τηγικών εγγράφων για τη μείωση της φτώχειας·13.12.2006 C 303 E/856 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL
14. αναγνωρίζει το ρόλο που παίζουν οι κοινότητες μεταναστών στην ενδυνάμωση των σχέσεων μεταξύ της
Ευρωπαϊκής Ένωσης και των χωρών καταγωγής τους, ιδίως σε θέματα μετανάστευσης· ζητεί την καθιέρωση στενό-
τερης συνεργασίας μεταξύ των θεσμικών οργάνων των αναπτυσσόμενων χωρών και των κρατών μελών τηςΕυρωπαϊκής Ένωσης, συμπεριλαμβανομένης της εφαρμογής προγραμμάτων κοινής ανάπτυξης·
15. θεωρεί ότι η κοινή ανάπτυξη, η οποία συνίσταται στην αναγνώριση και τη στήριξη του ρόλου που παίζουν
οι διάφορες κοινότητες μεταναστών στην ανάπτυξη των χωρών καταγωγής τους, πρέπει να τύχει πλήρους αναγνώ-
ρισης σε ευρωπαϊκό επίπεδο·
16. υπογραμμίζει ότι, για να καταστεί η μετανάστευση μοχλός της ανάπτυξης, η Ένωση πρέπει να δημιουργήσει
δύο κεντρικούς μηχανισμούς:
—ένα ειδικό ταμείο, η διαχείριση του οποίου θα πραγματοποιείται με ευέλικτο και προνοητικό τρόπο, ώστε να
ανταποκρίνεται στις ανάγκες, και το οποίο θα χρησιμεύει κυρίως για τη χρηματοδότηση δράσεων κοινής
ανάπτυξης,
—ένα ταμείο εγγυήσεων για τη διασφάλιση της συνέχειας των μικρής κλίμακας δραστηριοτήτων των μεταναστών
και τη μεγιστοποίηση της συμβολής τους στην ανάπτυξη·
17. θεωρεί ότι το πρόγραμμα AENEAS, όπως και αυτό που θα το διαδεχτεί το 2007, πρέπει να εξυπηρετεί μια
αναπτυξιακή στρατηγική, ιδίως μέσω της χρηματοδότησης δράσεων κοινής ανάπτυξης, και ότι ο εν λόγω στόχος
πρέπει να τηρηθεί αυστηρά, προκειμένου, για παράδειγμα, να αποφευχθεί η διάθεση κονδυλίων για την προστασία
των εξωτερικών συνόρων της Ένωσης·
18. θεωρεί ότι το πρόγραμμα αυτό πρέπει να ενισχύσει την αποτελεσματικότητα των συστημάτων διαχείρισης
των μεταναστευτικών ροών και στήριξης των χωρών καταγωγής και διέλευσης· συνιστά προς το σκοπό αυτό το ενλόγω πρόγραμμα να παρουσιάζει τα ακόλουθα χαρακτηριστικά:
—περισσότερες γραμμές πιστώσεων (κοινή ανάπτυξη, μελέτες, ασφάλεια, κλπ.) με τη δυνατότητα χρηματοδότησης
σχεδίων υπαγόμενων σε περισσότερα του ενός κονδύλια,
—κριτήρια επιλογής για τα σχέδια και κανόνες για τον τύπο και το ποσόν των ενισχύσεων που μπορούν να
χορηγηθούν,
—επιτροπή επιλογής σχεδίων, με απόλυτη ελευθερία απόφασης εντός του ανωτέρω πλαισίου,
—αναθεώρηση των κανόνων που επιβάλλονται στις ΜΚΟ όσον αφορά την κατάθεση εγγυητικών κεφαλαίων·
19. προτείνει τη θέσπιση ενιαίων αναπτυξιακών προγραμμάτων επικεντρωμένων στις βασικές περιοχές προέ-
λευσης μεταναστών στην Αφρική, για τη χρηματοδότηση:
—της κατασκευής υποδομών (πόσιμο νερό, ηλεκτρικό, κέντρα υγείας, σχολεία, δρόμοι κλπ.)
—τη μερική κάλυψη του κόστους λειτουργίας μέσω στοχοθετημένης δημοσιονομικής στήριξης·
παρόμοιες δράσεις θα μπορούν να υλοποιηθούν και στις βασικότερες πηγές μεταναστών στη Λατινική Αμερική και
την Ασία·
20. εμμένει στις δυσκολίες και το αυξημένο κόστος που αντιπροσωπεύει για τους μετανάστες η αποστολή εμβα-
σμάτων προς τη χώρα προέλευσής τους και υπογραμμίζει επιπλέον την έλλειψη διαφάνειας του παρατραπεζικούσυστήματος· δηλώνει ότι είναι αναγκαίο να θεσπιστεί ασφαλές σύστημα που θα εγγυάται την προστασία των δεδο-μένων του αποστολέα και του παραλήπτη, προκειμένου η αποστολή των εμβασμάτων να γίνεται μέσω διαύλων που
θα υπόκεινται σε κανονιστικές ρυθμίσεις, δεδομένου ότι ορισμένα εναλλακτικά συστήματα στα οποία καταφεύγουν
οι μετανάστες μοιάζουν μερικές φορές με πραγματικά συστήματα τοκογλυφίας·
21. ζητεί από την Επιτροπή, από τα κράτη μέλη και από τους εθνικούς και διεθνείς χρηματοπιστωτικούς οργανι-
σμούς να εφαρμόσουν πολιτικές με στόχο:
—την προώθηση και τη διευκόλυνση της αποστολής μεταναστευτικών εμβασμάτων, καθιστώντας την οικονομικό-
τερη, ταχύτερη και ασφαλέστερη, προκειμένου οι μετανάστες να έχουν κίνητρο να χρησιμοποιούν τα επίσημα
συστήματα μεταφοράς χρημάτων·13.12.2006 C 303 E/857 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL
—τη διεύρυνση της πρόσβασης των μεταναστών στις χρηματοπιστωτικές υπηρεσίες·
—τη διοχέτευση των επαναπατριζόμενων κεφαλαίων των μεταναστών σε παραγωγικές επενδύσεις, διευκολύνοντας
την πρόσβαση των μικροεπιχειρήσεων και των ΜΜΕ σε δάνεια, και αναπτύσσοντας καινοτόμα χρηματοπιστω-
τικά προϊόντα ειδικά για τους πληθυσμούς της διασποράς, όπως το «σχέδιο αναπτυξιακής αποταμίευσης»·
—τη διασφάλιση της διαφάνειας των οικονομικών συναλλαγών που εκτελούνται μέσω «ανεπίσημων διαύλων»
όπως, ιδίως, τα δίκτυα hawala·
22. ητεί από την Επιτροπή να εκπονήσει πρόταση κανονιστικού πλαισίου με στόχο τη μείωση του κόστους και
την αύξηση της διαφάνειας για τα εμβάσματα των μεταναστών προς τη χώρα καταγωγής τους· υπενθυμίζει ότι ταεν λόγω εμβάσματα αποτελούν τη δεύτερη πηγή εξωτερικής χρηματοδότησης για τις αναπτυσσόμενες χώρες, ενώ
το κόστος τους μπορεί να αντιστοιχεί έως και στο 20 % του συνολικού ποσού τους·
23. αναγνωρίζει τη σπουδαιότητα του ρόλου που διαδραματίζουν οι ΜΜΕ στη δημιουργία θέσεων εργασίας και
τη συμβολή τους στην ανάπτυξη· προτρέπει την Επιτροπή να αναπτύξει σε συνεργασία με την Ευρωπαϊκή Τράπεζα
Επενδύσεων προγράμματα τα οποία θα παρακινήσουν τους μετανάστες να επενδύσουν μεγαλύτερα ποσά σε τέτοιεςεπιχειρήσεις·
24. ζητεί από την Επιτροπή και από τα κράτη μέλη να αναπτύξουν προγράμματα για την αναπτυξιακή κινητο-
ποίηση των πλέον καταρτισμένων μεταξύ των πληθυσμών της διασποράς, μέσω της κάλυψης των μισθολογικών
ανισοτήτων για τους μετανάστες με υψηλή κατάρτιση που είναι διατεθειμένοι να επιστρέψουν στη χώρα τους, ή
μέσω της εφαρμογής συστημάτων «διπλοθεσίας» για το προσωπικό του δημοσίου των χωρών του Νότου (εκπαιδευ-
τικοί, ερευνητές, ιατροί)· ζητεί από την Επιτροπή να εκπονήσει μελέτη για τις εμπειρίες των κρατών μελών σε σχέση
με τη «διπλοθεσία»·
25. καλεί την Επιτροπή και τα κράτη μέλη να εξετάσουν τη δυνατότητα ανάληψης δράσεων για τη διασφάλιση
της μεταφοράς των συνταξιοδοτικών δικαιωμάτων και των δικαιωμάτων κοινωνικής ασφάλισης των μεταναστών που
επιστρέφουν στις χώρες καταγωγής τους·
26. χαιρετίζει την πρόταση της Επιτροπής να εξετάσει τη λήψη μέτρων για τη μεταφορά συνταξιοδοτικών
δικαιωμάτων, την αναγνώριση επαγγελματικών προσόντων και τη δημιουργία μηχανισμών που θα διευκολύνουν
την κινητικότητα των ερευνητών και άλλων επαγγελματιών, ώστε, όποτε επιθυμούν, να επιστρέψουν στην χώρα
καταγωγής τους και να επανενταχθούν επιτυχώς·
27. καλεί την Ευρωπαϊκή Ένωση και τα κράτη μέλη να ενθαρρύνουν τις κυκλικές ή παλίνδρομες μεταναστεύσεις:
—εφαρμόζοντας, κατόπιν συμφωνίας με τις χώρες καταγωγής, πολιτικές και προγράμματα προσωρινής μετανά-
στευσης, όπως η χορήγηση θεωρήσεων πολλαπλών εισόδων σε ορισμένα άτομα·
—συστηματικοποιώντας τη μεταφορά των συνταξιοδοτικών παροχών και του συνόλου των κοινωνικών παροχών
μεταξύ της χώρας καταγωγής και της χώρας προορισμού, ώστε οι εργαζόμενοι να έχουν πραγματική πρόσβαση
στις παροχές (λιγότερο από το 25 % των διεθνών μεταναστών διαβιούν σε χώρες που συνδέονται με συμφωνίες
αυτού του είδους)·
28. χαιρετίζει την πρόταση της Επιτροπής για την ενθάρρυνση της κυκλικής μετανάστευσης, όπου οι μετανάστες
θα πηγαινοέρχονται μεταξύ της χώρας καταγωγής τους και της χώρας προορισμού, προσφέροντας έτσι στη χώρα
καταγωγής τους τις γνώσεις και την εμπειρία που αποκτούν· τονίζει ότι είναι αναγκαίο να πλαισιωθεί η κυκλικήμετανάστευση με μέτρα για την ένταξη των μεταναστών τόσο όταν εκπατρίζονται όσο και όταν παλιννοστούν·επισημαίνει εξάλλου τον ρόλο που πρέπει να παίζουν η κοινωνία των πολιτών, οι ΜΚΟ και οι κοινωνικοί εταίροι σε
αυτή τη διαδικασία·
29. χαιρετίζει, επιπλέον, τις προτάσεις της Επιτροπής για διεξαγωγή διαλόγου σε θέματα άδειας παραμονής και
εργασίας, όπως και διαχείρισης προγραμμάτων κινητικότητας εργαζομένων μεταναστών τα οποία θα συνδυάζουν
τα προσόντα των μεταναστών με τις ανάγκες της αναπτυσσόμενης χώρας·
30. καλεί τις δημόσιες αρχές του Βορρά και του Νότου να επενδύσουν στην εκπαίδευση και την κατάρτιση των
πολιτών· επαναλαμβάνει τη στήριξή του στον στόχο «20/20»: 20 % της επίσημης βοήθειας του Βορρά και 20 %
των εθνικών προϋπολογισμών του Νότου να διατίθενται για τις βασικές κοινωνικές υπηρεσίες·13.12.2006 C 303 E/858 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL
31. καλεί τα κράτη του Νότου να αναπτύξουν στρατηγικές για την «κατάρτιση και παραμονή στη χώρα», ιδίως
αναβαθμίζοντας τους επαγγελματικούς κλάδους κοινωνικού χαρακτήρα και δίδοντας έμφαση στην κατάσταση των
γυναικών που συχνά υφίστανται διακρίσεις λόγω φύλου·
32. ζητεί από την Ένωση να ενσωματώσει ρητώς την προαγωγή της αξιοπρεπούς εργασίας στο κοινοτικό αναπτυ-
ξιακό πρόγραμμα δράσης, και ειδικότερα:
—να ενσωματώσει ρήτρες για τον σεβασμό των θεμελιωδών κανόνων εργασίας σε όλες τις διμερείς συμφωνίες
που υπογράφουν η Ευρωπαϊκή Ένωση ή τα κράτη μέλη της·
—να δημιουργήσει ένα μηχανισμό ελέγχου («διμερείς παρατηρητές»)·
—να προαγάγει την αξιοπρεπή εργασία ως θεμελιώδες στοιχείο του 9ου ΕΤΑ·
ζητεί, εντούτοις, από τις χώρες του Βορρά να μη χρησιμοποιήσουν αυτήν την έννοια ως «μη δασμολογικό φραγμό»
στην πρόσβαση στην αγορά τους·
33. καλεί την Ευρωπαϊκή Ένωση και τα κράτη μέλη να εφαρμόσουν πολιτικές για τον περιορισμό των αρνητικών
οικονομικών και κοινωνικών επιπτώσεων που έχει η «διαρροή εγκέφαλων» για τις χώρες του Νότου:
—αναπροσανατολίζοντας την κατάρτιση προς τους τομείς που πλήττονται από την έλλειψη εργατικού
δυναμικού·
—χρηματοδοτώντας προγράμματα συγχρηματοδότησης μεταξύ των εταίρων Βορρά και Νότου για τις χώρες και
τους τομείς που πλήττονται περισσότερο από τη «διαρροή εγκεφάλων»·
34. συνιστά τη θέσπιση «ευρωπαϊκού κώδικα δεοντολογίας», καθώς και εθνικών κωδίκων στα κράτη μέλη, για
την πλαισίωση των προσλήψεων·
35. επικροτεί την πρόθεση της Επιτροπής να προτείνει ειδικό πρόγραμμα για την αντιμετώπιση της κρίσης
ανθρώπινου δυναμικού στον τομέα της υγείας στην Αφρική·
36. επικροτεί το σχέδιο ανάπτυξης μιας ολοκληρωμένης και συνεκτικής προσέγγισης για τη δεοντολογική
πρόσληψη προσωπικού σε τομείς ιδιαιτέρως εκτεθειμένους στη «διαρροή εγκεφάλων»·
37. χαιρετίζει τα συμπεράσματα της Προεδρίας του Ευρωπαϊκού Συμβουλίου των Βρυξελλών, της15ης και
16ης Δεκεμβρίου 2005, σχετικά με μια «Παγκόσμια αντιμετώπιση των μεταναστευτικών ζητημάτων» καθώς και τις
πρόσφατες προτάσεις της Επιτροπής όσον αφορά τη διαρροή εγκεφάλων, τα εμβάσματα προς τις χώρες καταγωγής,
τις κοινότητες μεταναστών της διασποράς, την προσωρινή/κυκλική μετανάστευση, τα δικαιώματα κοινωνικής ασφά-
λισης, τις θεωρήσεις πολλαπλών εισόδων, κλπ.·
38. υπογραμμίζει ότι η «κυκλοφορία» εγκεφάλων αποτελεί μείζονα πρόκληση για την ενίσχυση της θετικής
συμβολής της μετανάστευσης στην ανάπτυξη, δεδομένου ότι οι αναπτυσσόμενες χώρες συμμετέχουν πλήρως στην
ανταλλαγή ικανοτήτων στην παγκόσμια αγορά εργασίας· συνιστά στην Επιτροπή και στα κράτη μέλη να αναλάβουναποφασιστική δέσμευση προς την κατεύθυνση αυτή προτείνοντας μέτρα που θα αποβλέπουν:
—στην προώθηση των προσωρινών και εικονικών επιστροφών, βάσει των σημερινών εμπειριών της ΕΕ·
—στην ενθάρρυνση των θεσμικών εταιρικών σχέσεων μεταξύ φορέων των αναπτυσσόμενων χωρών και των κρατών
μελών της Ευρωπαϊκής Ένωσης (ερευνητικά ινστιτούτα, πανεπιστήμια, νοσοκομεία)·
—στην προώθηση της κοινής αναγνώρισης διπλωμάτων·
39. διαπιστώνει ότι η μη αναγνώριση και τα εμπόδια που τίθενται στην αναγνώριση ορισμένων τεχνικών και/ή
ακαδημαϊκών επαγγελματικών προσόντων εργαζομένων προερχομένων από τρίτες χώρες υπονομεύουν την επί ίσοιςόροις ένταξή τους στην αγορά εργασίας των κρατών μελών της ΕΕ· θεωρεί επίσης ότι οι μετανάστες πρέπει να
έχουν πρόσβαση σε προγράμματα κατάρτισης κατά το διάστημα που απασχολούνται εντός της ΕΕ, ούτως ώστε να
δύνανται να διευρύνουν τα επαγγελματικά τους προσόντα·13.12.2006 C 303 E/859 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL
40. καλεί την Επιτροπή να προτείνει πρωτοβουλίες που θα διευκολύνουν την αναγνώριση των επαγγελματικών
προσόντων και να καθορίσει ελάχιστες προδιαγραφές σχετικά με τη θέσπιση ενός ευρωπαϊκού συστήματος ισοτι-
μιών αλλοδαπών διπλωμάτων·
41. ζητεί να λαμβάνεται καλύτερα υπόψη ο ειδικός ρόλος των γυναικών στη μετανάστευση και την ανάπτυξη,
και κυρίως:
—να ενσωματωθεί η ισότητα των φύλων σε όλα τα αναπτυξιακά και κοινά αναπτυξιακά προγράμματα και σχέδια
που σχετίζονται με το ζήτημα της μετανάστευσης·
—να αποτελέσουν οι γυναίκες και οι γυναικείες οργανώσεις στόχο προτεραιότητας των μέτρων για την ενίσχυση
του αισθήματος ευθύνης των κοινοτήτων της διασποράς και για την οικονομική στήριξη των σχεδίων τους·
—να διεξαχθούν ενημερωτικές εκστρατείες στις χώρες καταγωγής για τις συνθήκες της νόμιμης μετανάστευσης,
για τα δικαιώματα και για τους κινδύνους τους οποίους εγκυμονεί η λαθρομετανάστευση, μεταξύ των οποίων
η δουλεμπορία, η βία και η σεξουαλική εκμετάλλευση·
42. καλεί τα κράτη μέλη να ενισχύσουν τους μηχανισμούς που επιτρέπουν στις μετανάστριες να χειραφετηθούν
κοινωνικοπολιτικά, οικονομικά και ψυχολογικά, ιδίως έναντι των οικογενειών τους, και να αποκτήσουν τις απαιτού-
μενες γνώσεις για την πραγματική ένταξή τους στη χώρα υποδοχής και για τη διασφάλιση των δικαιωμάτων, της
θέσης και του ρόλου των μεταναστριών, ενισχύοντας παράλληλα τον ρόλο των ΜΚΟ που δραστηριοποιούνται σε
θέματα ισότητας φύλων, καθώς και το έργο των δικτύων μεταναστριών·
43. καλεί τα κράτη μέλη να μεριμνήσουν για την εφαρμογή της αρχής της απαγόρευσης των διακρίσεων κατά
την πρόσβαση και τη συμμετοχή των μεταναστριών στην κοινοτική αγορά εργασίας και να διασφαλίσουν τον
σεβασμό των θεμελιωδών κοινωνικών και οικονομικών δικαιωμάτων τους, και κυρίως την ισότητα των αμοιβών·
44. καλεί τα κράτη μέλη να δώσουν ιδιαίτερη προσοχή στα παιδιά των μεταναστριών, ώστε να τυγχάνουν
υψηλού επιπέδου προστασίας και να διευκολύνεται η πρόσβασή τους στις υπηρεσίες υγείας και εκπαίδευσης·
45. στηρίζει την πρόταση της διακήρυξης και του σχεδίου δράσης για την υλοποίηση αυτής της διακήρυξης
που εγκρίθηκαν στις Βρυξέλλες στις 13Απριλίου 2006 από τους Υπουργούς των χωρών ΑΚΕ που είναι αρμόδιοι
για θέματα ασύλου, μετανάστευσης και κινητικότητας, με την οποία ζητείται η δημιουργία εικονικού παρατηρητη-
ρίου για τη μετανάστευση των χωρών ΑΚΕ, ώστε να συγκεντρωθούν πλήρεις και ανεξάρτητες πληροφορίες με την
προοπτική ανάπτυξης λύσεων στις χώρες ΑΚΕ στα προβλήματα της μετανάστευσης·
46. εκφράζει την ικανοποίησή του για την εφαρμογή της διευκόλυνσης ΑΚΕ-ΕΕ για τη μετανάστευση έως το
τέλος του 2006· ζητεί, ωστόσο, από την Επιτροπή να αποσαφηνίσει τους στόχους της και να διασφαλίσει ότι το
μέσο αυτό δεν θα εκτραπεί από τον αναπτυξιακό του στόχο·
47. αμφισβητεί τη σκοπιμότητα και την αποτελεσματικότητα των συμφωνιών και των ρητρών επανεισδοχής που
αποσκοπούν στο να εξαρτήσουν τις οικονομικές και τεχνικές ενισχύσεις από τις «επιδόσεις» των τρίτων χωρών στο
θέμα των επανεισδοχών· υπογραμμίζει ότι αυτή η πολιτική του «χέρι με χέρι» απειλεί να επιδεινώσει τη φτώχεια
των χωρών προέλευσης μεταναστών·
48. καλεί την Επιτροπή να προτείνει μέτρα, στο πλαίσιο των ευρωπαϊκών ταμείων για τη μετανάστευση ή της
διευκόλυνσης ΑΚΕ-ΕΕ, για την ενίσχυση των ικανοτήτων των κρατών του Νότου να εφαρμόζουν αυτόνομη μετανα-
στευτική πολιτική·
49. υπογραμμίζει ότι η Αφρικανική Ένωση και οι περιφερειακές αφρικανικές οργανώσεις μπορούν να διαδραμα-
τίσουν σημαντικό ρόλο στη διοχέτευση της οικονομικής μετανάστευσης στην Αφρική, παραδείγματος χάρη μέσω
συμφωνιών συνεργασίας για την κοινή ανάπτυξη μεταξύ της Ευρωπαϊκής Ένωσης και των χωρών καταγωγής τωνμεταναστών, καθώς επίσης στο πλαίσιο διμερών και πολυμερών συμφωνιών που θα περιέχουν ρήτρες για την
τήρηση των δικαιωμάτων του ανθρώπου και των προδιαγραφών της Διεθνούς Οργάνωσης Εργασίας, και θεωρεί ότι
η Ευρωπαϊκή Ένωση πρέπει να στηρίξει τις πρωτοβουλίες προς την κατεύθυνση αυτή·13.12.2006 C 303 E/860 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL
50. θεωρεί ότι η εταιρική σχέση ΑΚΕ-ΕΕ αποτελεί προνομιακό πλαίσιο για την αναζήτηση κοινών λύσεων στο
ζήτημα της μετανάστευσης βάσει του άρθρου 13της συμφωνίας του Κοτονού· ζητεί από την Επιτροπή να συμπερι-
λάβει στις τρέχουσες διαπραγματεύσεις για τις συμφωνίες οικονομικής εταιρικής σχέσης (ΣΟΕΣ), ή στις ενδεχό-
μενες διαπραγματεύσεις συμφωνιών επανεισδοχής, τους ακόλουθους στόχους:
—ίση μεταχείριση των υπηκόων των χωρών ΑΚΕ σε σχέση με την κοινωνική ασφάλιση, η οποία προβλέπεται ήδη
στη σύμβαση της Λομέ, αλλά παραμένει νεκρό γράμμα·
—διευκόλυνση της πρόσβασης των υπηκόων των χωρών ΑΚΕ στις θεωρήσεις μικρής διάρκειας και ευνοϊκότερους
κανόνες όσον αφορά την κινητικότητα του προσωρινού εργατικού δυναμικού·
—εφαρμογή ενός προγράμματος πληροφόρησης στις χώρες ΑΚΕ για όσους ενδιαφέρονται να μεταναστεύσουν
στην ΕΕ·
51. ζητεί από την Επιτροπή να εκπονήσει στρατηγική για τη στήριξη των χωρών προορισμού και διέλευσης που
αντιμετωπίζουν σημαντικές μεταναστευτικές ροές και να μελετήσει από κοινού με τις ενδιαφερόμενες χώρες
προγράμματα δράσεων για τους μετανάστες στους «μεταναστευτικούς κόμβους» και στις περιοχές διέλευσης που
έχουν εντοπισθεί, με ιδιαίτερη έμφαση στις πλέον ευάλωτες μεταναστευτικές πληθυσμιακές ομάδες (γυναίκες,
ανήλικοι ασυνόδευτοι), με τους ακόλουθους στόχους:
—να βοηθηθούν αυτοί οι πληθυσμοί να αποκτήσουν αυτονομία και να ολοκληρωθούν με τρόπο διαφορετικό από
την κινητικότητα·
—να βελτιωθούν οι συνθήκες διαβίωσης των μεταναστών υπό καθεστώς διέλευσης, κυρίως στην Υποσαχάρια
Αφρική (κέντρα πληροφόρησης, κέντρα βοήθειας για αλλοδαπούς μετανάστες)·
—να προταθούν δράσεις πρόληψης και αντιμετώπισης των σεξουαλικά μεταδιδόμενων ασθενειών και του AIDS
στους μεταναστευτικούς κόμβους και δρόμους, δεδομένης της σχέσης που υπάρχει μεταξύ της διάδοσης των
ασθενειών αυτών και της κυκλοφορίας των ατόμων·
52. ζητεί αυτά τα προγράμματα δράσεων να αφορούν κυρίως την ανάλυση του αντικτύπου της μετανάστευσης
και της απέλασης στην ψυχική ισορροπία, καθώς και την ψυχολογική υποστήριξη και φροντίδα των γυναικών και
των παιδιών που πλήττονται από τον εν λόγω αρνητικό αντίκτυπο·
53. καλεί την Ευρωπαϊκή Ένωση να στηρίξει τις πρωτοβουλίες της διεθνούς κοινότητας με στόχο την αποσαφή-
νιση των εννοιών του πολιτικού, του οικονομικού και του περιβαλλοντικού πρόσφυγα, και να προσφέρει σε κάθε
κατηγορία την κατάλληλη προστασία και βοήθεια· θεωρεί ότι οι εκτοπισθέντες πρέπει να τυγχάνουν προστασίας
ανάλογης με αυτήν που προβλέπεται για τους πρόσφυγες στο πλαίσιο της Σύμβασης της 28ης Ιουλίου 1951 για
το καθεστώς των προσφύγων· ζητεί από τα κράτη μέλη και τη διεθνή κοινότητα να μεριμνήσουν για την τήρησητων κατευθυντηρίων αρχών του ΟΗΕ για την εσωτερική εκτόπιση και συνιστά την κατοχύρωση των εν λόγωκανόνων προστασίας των εκτοπισμένων υπό τη μορφή διεθνούς σύμβασης·
54. εκφράζει ανησυχία για τις οικονομικές δυσκολίες που αντιμετωπίζει η Υπάτη Αρμοστεία για τους
Πρόσφυγες· εκφράζει την άποψη ότι η Επιτροπή πρέπει να ενισχύσει την οικονομική της υποστήριξη για σχέδιαπου διεξάγονται από την Υπάτη Αρμοστεία και ότι η Ευρωπαϊκή Ένωση, ως ο κυριότερος χρηματοδότης του προϋ-
πολογισμού της Υπάτης Αρμοστείας, πρέπει να ασκήσει πιέσεις στους άλλους δωρητές προκειμένου η Υπάτη
Αρμοστεία να έχει στη διάθεσή της τα αναγκαία μέσα για να εκπληρώσει την αποστολή της υπό τις καλύτερεςπροϋποθέσεις·
55. ζητεί από την Επιτροπή να αναπτύξει σχέδια σε συνεργασία με την Υπάτη Αρμοστεία και τις ενδιαφερόμενες
χώρες ή περιφερειακές οργανώσεις για:
—επιχειρήσεις εθελοντικού επαναπατρισμού προσφύγων και εκτοπισμένων·
—τη δημιουργία συνοδευτικών δομών για τη βοήθεια που χορηγείται για την επανεγκατάσταση αυτών των
πληθυσμών·13.12.2006 C 303 E/861 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL
56. ενθαρρύνει τις χώρες διέλευσης και προέλευσης να αναλάβουν ενεργό ρόλο στη νέα προσέγγιση της μετανά-
στευσης και της ανάπτυξης·
57. καλεί την Επιτροπή να ξεκινήσει διάλογο με τις χώρες καταγωγής και να τους ζητήσει να απαγορεύσουν
πρακτικές αντίθετες προς τα ανθρώπινα δικαιώματα, όπως είναι ο ακρωτηριασμός των γεννητικών οργάνων ο
οποίος επιβάλλεται στις γυναίκες, οι καταναγκαστικοί γάμοι, η πολυγαμία και το μη συναινετικό διαζύγιο·
58. καλεί την Επιτροπή να προβεί σε ποσοτική και ποιοτική αξιολόγηση των δαπανών και των προγραμμάτων
αναπτυξιακής βοήθειας στις τρίτες χώρες και σε απολογισμό των αποτελεσμάτων τους υπέρ της βελτίωσης τηςθέσης των γυναικών στις χώρες καταγωγής μεταναστών·
59. καλεί τα κράτη μέλη να λάβουν ιδιαιτέρως υπόψη την επίδραση που οι εκτοπίσεις λόγω συγκρούσεων έχουν
στην κοινωνική, σωματική και ψυχολογική κατάσταση των μεταναστριών, οι οποίες λόγω της αβεβαιότητας της
κατάστασής τους, μπορούν να γίνουν πιο εύκολα θύματα βιαιοπραγιών·
60. ζητεί από τα κράτη μέλη και την Ευρωπαϊκή Ένωση να διασφαλίσουν ότι οι μετανάστριες θύματα βίας θα
ενημερώνονται πλήρως για τα δικαιώματά τους, θα έχουν όντως πρόσβαση σε δικαστική συνδρομή, θα δύνανται να
ζητούν να τους αναγνωρισθεί ανεξάρτητο επίσημο καθεστώς και θα αποκτούν άδεια παραμονής και εργασίας·
61. καλεί την Επιτροπή και το Συμβούλιο μέσω των επιτόπου αντιπροσωπειών και πρεσβειών να ενημερώνουν
συστηματικά τις γυναίκες που επιθυμούν να μεταναστεύσουν στην ΕΕ για τους όρους νόμιμης μετανάστευσης, τα
μελλοντικά δικαιώματα και υποχρεώσεις τους και τις θεμελιώδεις αξίες και αρχές που διέπουν τις ευρωπαϊκέςκοινωνίες·
62. καλεί ως εκ τούτου τα κράτη μέλη να θεσπίσουν αναπτυξιακές πολιτικές και ειδικά προγράμματα σχεδια-
σμένα για να εξασφαλίζουν την παροχή ιατρικής, κοινωνικής και ψυχολογικής μέριμνας σε γυναίκες θύματα εκτό-
πισης λόγω συγκρούσεων και σε άλλες μετανάστριες που υποφέρουν από τις πνευματικές, σωματικές και κοινω-
νικές συνέπειες της εκτόπισής τους·
63. τονίζει τη σημασία των ανταλλαγών βέλτιστων πρακτικών, τόσο μεταξύ των κρατών μελών όσο και με τρίτες
χώρες, και κυρίως με τις αναπτυσσόμενες χώρες·
64. αποδοκιμάζει το γεγονός ότι η Επιτροπή δεν έλαβε υπόψη τη διάσταση της ισότητας των φύλων στην
ανακοίνωσή της με τίτλο «Η σχέση μετανάστευσης-ανάπτυξης: ορισμένες συγκεκριμένες κατευθύνσεις»· προτείνει τη
δημιουργία διοργανικής ομάδας εργασίας υψηλού επιπέδου, επιφορτισμένης με την επίβλεψη της ανάπτυξης της
κοινοτικής μεταναστευτικής πολιτικής σε ό,τι αφορά τα θέματα ισότητας των φύλων, και την θέσπιση μηχανισμών
αξιολόγησης του αντικτύπου στο θέμα της ισότητας των φύλων πριν από την υιοθέτηση οιωνδήποτε μέτρωνσχετικά με τη μεταναστευτική πολιτική·
65. ζητεί από το Συμβούλιο και την Επιτροπή να εγκρίνουν κατευθυντήριες γραμμές καθώς και στόχους και
ευρωπαϊκούς δείκτες, συγκεκριμένους και στοχοθετημένους από την άποψη της ισότητας των φύλων στον τομέα
της μεταναστευτικής πολιτικής, συμπεριλαμβανομένων δράσεων ευαισθητοποίησης σε εθνικό επίπεδο, οι οποίες θα
εγγυώνται τη συνεκτίμηση της διάστασης της ισότητας των φύλων στη μεταναστευτική πολιτική και την τακτικήαξιολόγηση των πολιτικών υπό το πρίσμα της διάστασης αυτής·
66. ζητεί από το Συμβούλιο, την Επιτροπή και τα κράτη μέλη να θεσπίσουν νομικό πλαίσιο το οποίο θα
εγγυάται στις μετανάστριες το δικαίωμα κατοχής ατομικού διαβατηρίου και άδειας παραμονής, και το οποίο θα
επιτρέπει να θεωρηθεί ποινικά υπεύθυνο κάθε άτομο το οποίο προβαίνει σε κατάσχεση των εν λόγω εγγράφων·
67. καλεί την Επιτροπή και τα κράτη μέλη να εντείνουν τον διάλογο με τις χώρες καταγωγής των μεταναστριών
με στόχο την προώθηση του σεβασμού των δικαιωμάτων των γυναικών και της ισότητας των φύλων και την κατα-
πολέμηση της φτώχειας και της οικονομικής εξάρτησης των γυναικών·13.12.2006 C 303 E/862 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL
68. επισημαίνει ότι η μετανάστευση και η ένταξη συνδέονται στενά και προκειμένου να είναι επιτυχής η μετανά-
στευση και να ωφεληθούν όλα τα ενδιαφερόμενα μέρη, οι στρατηγικές μετανάστευσης πρέπει να συνοδεύονται από
ολιστικές και πολυδιάστατες στρατηγικές ένταξης·
69. θεωρεί λυπηρή την απουσία προόδου στο θέμα της κοινωνικής ένταξης μετά τη διάσκεψη κορυφής του
Τάμπερε το 1999 και θεωρεί ότι η Ευρωπαϊκή Ένωση πρέπει στο εξής να αναλάβει τις ευθύνες της σε αυτόν τον
τομέα· επικροτεί από αυτήν την άποψη τη σύσταση του Ευρωπαϊκού Ταμείου Ένταξης των υπηκόων τρίτων χωρών·
τάσσεται υπέρ της ταχείας ίδρυσης ευρωπαϊκού παρατηρητηρίου της μετανάστευσης, προκειμένου να επιταχυνθούν
οι προσπάθειες της Ευρωπαϊκής Ένωσης και των κρατών μελών σε θέματα ένταξης·
70. υπογραμμίζει ότι οι μετανάστες αποτελούν πλούτο για τις χώρες υποδοχής και τονίζει ότι ο ρόλος τους
αυτός πρέπει να αναγνωρισθεί και να ενισχυθεί περισσότερο· εμμένει στο γεγονός ότι και οι Ευρωπαίοι πολίτες καιοι διακινούμενοι εργαζόμενοι έχουν δικαιώματα και υποχρεώσεις που πρέπει πάντοτε να εφαρμόζονται·
71. καλεί τα κράτη μέλη να ενσωματώσουν αυτές τις θετικές πτυχές στις εθνικές ενημερωτικές εκστρατείες τους·
72. καλεί τα κράτη μέλη να θεσπίσουν δίκαιη και διαφανή διαδικασία που να διευκολύνει την πρόσβαση των
μεταναστών σε θέσεις εργασίας όπου οι συνθήκες εργασίας, υγιεινής και ασφάλειας, καθώς και πρόσληψής τους θα
εγγυώνται πλήρως την αξιοπρέπειά τους·
73. καλεί την Επιτροπή και τα κράτη μέλη να αναπτύξουν διάφορα προγράμματα ανταλλαγής νέων, να αναλά-
βουν πρωτοβουλίες στο πλαίσιο του 7ου προγράμματος πλαισίου της Ευρωπαϊκής Κοινότητας για την έρευνα, την
τεχνολογική ανάπτυξη και επίδειξη (2007-2013) και να προωθήσουν στενότερους πολιτιστικούς και εκπαιδευ-
τικούς δεσμούς με τις ενδιαφερόμενες τρίτες χώρες, αναπτύσσοντας συνέργειες μεταξύ των εκπαιδευτικών ιδρυ-
μάτων της ΕΕ και των αναπτυσσόμενων χωρών, και να στηρίξουν τα μέτρα επανένταξης·
74. καλεί την Επιτροπή να προωθήσει και να αναπτύξει από κοινού με τα κράτη μέλη προγράμματα ανταλλαγών
για φοιτητές και νέους πτυχιούχους από αναπτυσσόμενες χώρες τα οποία, όπως στην περίπτωση των προγραμ-
μάτων Erasmus, Erasmus-Mundus, Comenius, Sοcrates καιLeonardo da Vinci, θα εξυπηρετήσουν τους στόχους
της προσωρινής μετανάστευσης και θα επιτρέψουν τη μεταφορά ορθών πρακτικών και τεχνογνωσίας στις χώρεςκαταγωγής·
75. καλεί την Επιτροπή και τα κράτη μέλη να βελτιώσουν τη διάσταση της μη οικονομικής κοινωνικο-επαγγελ-
ματικής συμβολής της ανάπτυξης αξιολογώντας τον ρόλο των νέων, βελτιώνοντας την ένταξή τους και την
απόκτηση ιθαγένειας αλλά και συνδέοντας τους διαφόρους εμπλεκόμενους στην οικονομική μετανάστευση, όπως
τις μη κυβερνητικές οργανώσεις και τους κοινωνικούς εταίρους των χωρών καταγωγής και υποδοχής·
76. καλεί την Ευρωπαϊκή Ένωση και τα κράτη μέλη να μην αντιμετωπίζουν το ζήτημα της μετανάστευσης στις
σχέσεις τους με τις τρίτες χώρες ως προέκταση των περιοριστικών μεταναστευτικών πολιτικών τους, και τάσσεται
εναντίον οποιασδήποτε «εξωτερικής μετάθεσης» της μεταναστευτικής πολιτικής της Ένωσης και των κρατών μελών
προκειμένου να μετατίθεται στις χώρες του Νότου η ευθύνη για τα μεταναστευτικά ζητήματα·
77. επισημαίνει, επίσης, ότι η διαχείριση των μεταναστευτικών ροών δεν πρέπει να αποτελεί προϋπόθεση για
οποιαδήποτε συμφωνία σύνδεσης·
78. καλεί την Επιτροπή και τα κράτη μέλη να παρουσιάσουν πρακτικές προτάσεις για την βελτιωμένη πρόσβαση
στις οδούς νόμιμης μετανάστευσης ώστε να καταπολεμηθεί η παράνομη αγορά εργασίας και η εκμετάλλευση,θύματα των οποίων είναι οι διακινούμενοι εργαζόμενοι·
79. ζητεί από τα κράτη μέλη να θέσουν σε εφαρμογή μια πραγματική πολιτική υποδοχής θεμελιωμένη στο
σεβασμό των ανθρωπίνων δικαιωμάτων και του διεθνούς δικαίου·13.12.2006 C 303 E/863 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL
80. ζητεί από όλα τα κράτη μέλη της Ευρωπαϊκής Ένωσης να επικυρώσουν τη Διεθνή Σύμβαση για την
Προστασία των Δικαιωμάτων όλων των εργαζομένων μεταναστών και να τηρήσουν στο ακέραιο τις διεθνείς
δεσμεύσεις τους σε σχέση με την προστασία των μεταναστών και των οικογενειών τους·
81. επισημαίνει την συνεχώς μεγαλύτερη εκμετάλλευση που υφίστανται οι μετανάστες και καλεί τα κράτη μέλη
να διασφαλίσουν την επιβολή της ευρωπαϊκής και της εθνικής νομοθεσίας για την απασχόληση και να παρέχουν σε
όλους τους μετανάστες νομική και αστική προστασία έναντι των καταχρήσεων και της εκμετάλλευσης·
82. καλεί την Ευρωπαϊκή Ένωση και τα κράτη μέλη να προβούν σε ενέργειες για τη «σύγκλιση των καθεστώτων»
των αλλοδαπών που είναι εγκατεστημένοι με πάσα νομιμότητα στην Ευρωπαϊκή Ένωση με το καθεστώς των πολιτών
των κρατών μελών και να τους εξασφαλίσουν τη μέγιστη δυνατή νομική ασφάλεια για να προχωρήσουν προς τοστόχο της καθιέρωσης μιας ευρωπαϊκής ιθαγένειας ανοικτής στους μη κοινοτικούς·
83. αναγνωρίζει τη μεγάλη σημασία της διασφάλισης τουλάχιστον ενός κοινού κατώτατου επιπέδου δικαιωμάτων
σε ολόκληρη την Ένωση για τους υπηκόους τρίτων χωρών· επικροτεί, ως εκ τούτου, όλα τα σχέδια για τη
δημιουργία ενός βασικού υποβάθρου για όλους τους μετανάστες που εισέρχονται στις αγορές εργασίας τηςΕυρωπαϊκής Ένωσης·
84. επικροτεί το σχέδιο καθιέρωσης δίκαιης και διαφανούς διαδικασίας εισδοχής για εποχικούς εργαζόμενους
και εκχώρησης δικαιωμάτων σε αυτούς· εκφράζει την πεποίθηση ότι πρέπει να ληφθούν δεόντως υπόψη οι ημι-ειδι-κευμένοι και ανειδίκευτοι μετανάστες· θεωρεί ότι είναι σημαντικό αυτή η ιδιαίτερα ευάλωτη κατηγορία εργαζο-μένων να προστατευθεί από τις διακρίσεις και την εκμετάλλευση·
85. ζητεί από τα κράτη μέλη να διασφαλίσουν στη σύζυγο και στα τέκνα του κυρίου δικαιούχου του επίσημου
καθεστώτος την αναγνώριση καθεστώτος αυτονομίας και άδειας εργασίας, μόλις εγκριθεί η αίτηση οικογενειακής
επανένωσης, ώστε να διασφαλισθούν και να προστατευθούν πλήρως τα δικαιώματά τους και να διευκολυνθεί η
κοινωνική ένταξή τους·
86. ζητεί από τα κράτη μέλη να εξετάσουν το ενδεχόμενο διορισμού ενός «προνομιούχου συνομιλητή» (διαμεσο-
λαβητή) σε εθνικό ή τοπικό επίπεδο για την εξέταση των αιτημάτων και των καταγγελιών των μεταναστών σχετικά
με τις συνθήκες εργασίας τους, τη νομική τους ασφάλεια ή την άνιση μεταχείρισή τους, και ζητεί από την Επιτροπή
να μελετήσει τις ορθές εθνικές και περιφερειακές πρακτικές των κρατών μελών εν προκειμένω·
87. εκφράζει την αποδοκιμασία του για τη μη αναγνώριση της σχέσης μεταξύ σωματεμπορίας και μετανά-
στευσης· διαπιστώνει ότι πολλές γυναίκες θύματα σωματεμπορίας δεν έχουν πρόσβαση σε κανενός είδους νομική ή
κοινωνική προστασία· ζητεί από την Επιτροπή και τα κράτη μέλη να επικεντρωθούν σε στρατηγικές για την καταπο-
λέμηση της σωματεμπορίας οι οποίες να αποσκοπούν στην πρόληψη και στην προστασία των θυμάτων· καλεί τακράτη μέλη να χορηγούν σε αυτές τις γυναίκες άδεια παραμονής μακράς διάρκειας·
88. ζητεί από την Επιτροπή και το Συμβούλιο να αναγάγουν σε προτεραιότητα της Ευρωπαϊκής Ένωσης την
καταπολέμηση της σχετιζόμενης με τη μετανάστευση εμπορίας ανθρώπων και να διαθέσουν προς τον σκοπό αυτότα απαραίτητα οικονομικά μέσα· θεωρεί ότι το υπό εκπόνηση σχέδιο δράσης πρέπει να αντανακλά αυτήν τηνπροτεραιότητα, να αποδίδει ιδιαίτερη σημασία στα πιο ευάλωτα άτομα, ιδίως τις γυναίκες και τους ανηλίκους, και
να τονίσει την ανάγκη συνεργασίας με τις χώρες καταγωγής και διέλευσης·
89. ευελπιστεί ότι, κατά τη λήψη μέτρων κατά της οργανωμένης εμπορίας ανθρώπων από αναπτυσσόμενες
χώρες, η Επιτροπή δεν θα ποινικοποιεί τα θύματα, αλλά θα εστιάζεται στην τιμωρία των δραστών· επισημαίνει ότι
πολλές γυναίκες οι οποίες είναι θύματα εμπορίας ανθρώπων δεν έχουν πρόσβαση σε κανενός είδους νομική ήκοινωνική προστασία· καλεί τα κράτη μέλη να χορηγήσουν σε αυτές τις γυναίκες τη δυνατότητα απόκτησης άδειας
παραμονής μακράς διάρκειας·
90. ζητεί από το Συμβούλιο να ενσωματώσει τις συστάσεις του παρόντος ψηφίσματος στην κοινή θέση που ετοι-
μάζει εν όψει του διαλόγου υψηλού επιπέδου για τις διεθνείς μεταναστεύσεις και την ανάπτυξη που θα οργανώσει
ο ΟΗΕ τον Σεπτέμβριο 2006·
91. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή, καθώς και
στις κυβερνήσεις των κρατών μελών της Ευρωπαϊκής Ένωσης και των χωρών ΑΚΕ, στο Συμβούλιο ΑΚΕ-ΕΕ και στην
Κοινοβουλευτική Συνέλευση Ίσης Εκπροσώπησης ΑΚΕ-ΕΕ.13.12.2006 C 303 E/864 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL